Park Ji-hu. Park Ji-hu () – Janubiy Koreyalik aktrisa. U 2018-yilgi "Hummingbird House" filmidagi va 2022-yilgi Netflix kompaniyasining "We all are Dead" (Hammamiz oʻlikmiz) serialidagi bosh roli bilan tanilgan. Yoshligi. Park Janubiy Koreyaning Daegu shahrida tugʻilgan. 2021-yil noyabr oyida Xanyang universitetining teatr va kino fakultetiga qabul qilingan. 2022-yil fevral oyida Park Dongmun oʻrta maktabini tugatgan. Faoliyati. 2014-yilda Park turli tinglovlarda ishtirok etganidan keyin aktrisalik faoliyatini boshlagan. Park 2016-yilda "Home Without Me" qisqa metrajli filmida debyut qilib, soʻngra "Disappearing Time: The Boy Who Came Back" (2016), "Fabricated City" (2017) va "Witness" (2018) filmlarining asosiy spektakllarida ikkinchi darajali rollarni ijro etgan. 2018-yilda Park "Hummingbird House" filmida rol ijro etgan va bu uning badiiy filmda suratga tushgan oʻzining birinchi bosh roli boʻlgan. Aktrisa filmdagi roli uchun eʻtirofga sazovor boʻlib, koʻplab mukofotlar sohibasiga aylangan. 2021-yil aprel oyidan boshlab Park Lee Byung-hun, Park Po Yong va Park Seo Jun bilan Om Tae Hva rejissyori boʻlgan triller janridagi "Concrete Utopia" nomli filmda rol ijro etgan. Park zombi apokalipsisi haqidagi "We all are death" Netflix asl seriyasida paydo boʻlganidan keyin xalqaro e'tirofga sazovor boʻlgan. Shuningdek, aktrisa Kim Go Eun, Nam Ji Hyun va Wi Ha Joon bilan birga tvN kompaniyasi tomonidan 2021-yildan boshlab suratga olina boshlagan "Little Women" serialida ham suratga tushmoqda.